《挽后村五首 其二》
宋代·林希逸

词源泉万斛，笔欲挽天河。诗比欧韩密，文追汉晋多。

一生名皎皎，四入发皤皤。班不登书殿，伤哉可柰何。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。